ΓΡΑΠΤΗ ΕΡΩΤΗΣΗ E-2156/99

υποβολή: Roberta Angelilli (UEN) προς την Επιτροπή

(24 Νοεμβρίου 1999)

Θέμα: Χρήση των Διαρθρωτικών Ταμείων στο Διαμέρισμα Λάτσιο

Μετά τη μεταρρύθμιση των Διαρθρωτικών Ταμείων, διακρίνεται η ευκαιρία μιας νέας οργάνωσης εκ μέρους των ιταλικών διαμερισμάτων και ιδιαίτερα του Λάτσιο που θα επιτρέψει την ευκολότερη πρόσβαση στους πόρους για τις επιχειρήσεις στις ενδιαφερόμενες περιοχές, παίρνοντας μεταξύ άλλων παράδειγμα και από τις ορθές πρακτικές που ενδεχομένως θα εντοπισθούν σε άλλα κράτη μέλη και τούτο λαμβάνονταςπόψη ότι στο Διαμέρισμα Λάτσιο κατά τα παρελθόντα έτη σημειώθηκε ελάχιστη χρήση των κοινοτικών πόρων.

Υπό το πρίσμα των ανωτέρω ερωτάται η Επιτροπή:

1. Μπορεί να παράσχει στην ερωτούσα λεπτομέρειες για τους πόρους που χρησιμοποιήθηκαν μέχρι σήμερα από το Διαμέρισμα Λάτσιο και τον προορισμό τους όσον αφορά τους στόχους 2, 3, 4 και 5β;

2. Μπορεί να αναφέρει μελέτες ή έγγραφα με παραδείγματα ορθών πρακτικών ως προς τη χρήση των διαρθρωτικών ταμείων εκ μέρους άλλων κρατών μελών;

3. Μπορεί να εκφράσει μια γενική άποψη σχετικά με τη χρήση των ταμείων στην Ιταλία και ιδιαίτερα στο διαμέρισμα Λάτσιο λαμβάνοντας επίσηςπόψη ότι συμβαίνει σε άλλα κράτη μέλη;

Απάντηση του κ. Barnier εξ ονόματος της Επιτροπής

(24 Ιανουαρίου 2000)

1. Σύμφωνα με τις τελευταίες πληροφορίες που λήφθηκαν από τις ιταλικές αρχές, η κατάσταση της εφαρμογής προγραμμάτων στην περιφέρεια του Lazio κατά την 30 Οκτωβρίου 1999, είναι η εξής(1).

>ΚΤΜ ΟΠΝΒΧΒ>

2. Η Επιτροπή προέβη μέχρι σήμερα σε τέσσερις δημοσιεύσεις που περιγράφουν σημαντικά έργα πουλοποιήθηκαν με τη συμμετοχή των διαρθρωτικών ταμείων(2). Στο στάδιο της σύνταξης βρίσκονται άλλες δημοσιεύσεις για ορισμένα κράτη μέλη" δημοσίευση σχετικά με το Ηνωμένο Βασίλειο προβλέπεται για τα τέλη του 1999.

Εξάλλου, στον τόπο Inforegio (http://www.inforegio.cec.eu.int), είναι επίσης προσβάσιμα τα σημαντικότερα έργα («success stories») πουλοποιήθηκαν στα διάφορα κράτη μέλη.

3. Στο πλαίσιο της εταιρικής σχέσης, η Επιτροπή κάνει τα πάντα προκειμένου να εξασφαλίσει την πλήρη χρήση των διαθέσιμων πόρων των διαρθρωτικών ταμείων. Παρά την ύπαρξη μιας ορισμένης καθυστέρησης στις διοικητικές διαρθρώσεις, πρέπει να αναγνωρισθεί ότι η Ιταλία σημείωσε κατά τα τελευταία έτη σημαντική πρόοδο στηνλοποίηση διαρθρωτικών προγραμμάτων. Ωστόσο όμως, η προσπάθεια αυτή βελτίωσης πρέπει να συνεχιστεί, κυρίως ενόψει της νέας περιόδου προγραμματισμού και των νέων μηχανισμών διαχείρισης που στηρίζονται σε μια μεγαλύτερη επικουρικότητα.

Τώρα, όσον αφορά τη περιφέρεια του Lazio, πρέπει να διευκρινιστεί ότι η περιφέρει αυτή βρίσκεται, από απόψεως ικανότηταςλοποίησης, στο μέσο όρο των ιταλικών περιφερειών εκτός στόχου 1.

(1) Τα δεδομένα αναφέρονται στιςποχρεώσεις πληρωμών που πραγματοποιήθηκαν από τους τελικούς δικαιούχουςπό μορφή ποσοστού σε σχέση με το συνολικό κόστος των προγραμμάτων που εγκρίθηκαν για κάθε στόχο.

(2) Πρόκειται για τις εξής δημοσιεύσεις: «Job Challenge La belle histoire des dix projets innovants» ISBN 92-828-4241-X; «Histoires des rgions 36 projets travers l'Europe» ISBN 92-827-6539-3; « Deutschlandreise Projekte der EU-Regionalforderung» ISBN 92-828-2680-5; «Tour de France des rgions 27 projets soutenus par les Fonds structurels» ISBN 92-828-2678-3.